Diari Oficial de la Generalitat Valenciana


Sumari del DOGV 9563, del 28-03-2023 (2023/3254)

DECRET 35/2023, de 24 de març, del Consell, pel qual s'aprova el canvi de denominació del municipi d'Algar de Palancia per la forma exclusiva en valencià Algar de Palància.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/03/24/35/dof/vci/html**

### Dades del document

Número de DOGV
:   9563

Data del DOGV
:   28-03-2023

Secció del DOGV
:   I. DISPOSICIONS GENERALS

Número del document
:   2023/3254


Data del document
:   24-03-2023

Organisme emissor
:   Presidència de la Generalitat

Tipus de document
:   Decret

Descriptors 

:   * legislació

DECRET 35/2023, de 24 de març, del Consell, pel qual s'aprova el canvi de denominació del municipi d'Algar de Palancia per la forma exclusiva en valencià Algar de Palància. [2023/3254]  
El Ple de l'Ajuntament d'Algar de Palancia, en la sessió de 24 de novembre de 2022, va aprovar, per majoria absoluta del nombre legal de membres, el canvi de denominació del municipi d'Algar de Palancia a Algar de Palància, de conformitat amb l'informe de la Secció d'Onomàstica de l'Acadèmia Valenciana de la Llengua, de data 20 d'octubre de 2022, i acordà sotmetre l'acord de canvi de denominació a informació pública, i donar per aprovada definitivament la denominació, en el cas que no s'hi presentara cap al·legació.  
  
Consta en l'expedient el compliment del tràmit d'informació pública en el Butlletí Oficial de la Província de València núm. 237, de data 13 de desembre de 2022, i l'anunci en la seu electrònica de l'entitat local, pel termini reglamentari, així com l'acreditació del fet que no s'han presentat al·legacions.  
La Direcció General de Règim Jurídic Autonòmic i Local, del Ministeri de Política Territorial, va certificar, l'1 de febrer de 2023, que, consultades les dades del Registre d'Entitats Locals, la nova denominació d'Algar de Palància, proposada per al municipi d'Algar de Palancia, de la província de València, no coincideix amb la de cap municipi inscrit en aquest registre.  
El Ple de l'Acadèmia Valenciana de la Llengua, en la sessió del 3 de març de 2023, va adoptar l'acord de considerar que el nom més adequat del topònim és Algar de Palància.  
L'article 21.1 de la Llei 8/2010, de 23 de juny, de règim local de la Comunitat Valenciana, en relació amb l'article 13.2 del Decret 69/2017, de 2 de juny, del Consell, de regulació dels criteris i procediment per al canvi de denominació dels municipis i altres entitats locals de la Comunitat Valenciana, disposa que correspon al Consell, mitjançant un decret, l'aprovació del canvi de la denominació dels municipis.  
  
En la tramitació del procediment s'han complit totes les prescripcions contingudes en la legislació vigent sobre la matèria i s'ha tramitat el procediment d'acord amb el que determina el Decret 69/2017, de 2 de juny, del Consell.  
Per tot això, a proposta del president de la Generalitat, en virtut del que disposa l'article 28.c de la Llei 5/1983, de 30 de desembre, de la Generalitat, del Consell, i d'acord amb les competències que corresponen a la Presidència de la Generalitat en matèria d'administració local, a l'empara de l'article 2 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i amb la deliberació prèvia del Consell, en la reunió del dia 24 de març de 2023,  
  
  
DECRETE  
  
Article únic  
Aprovar el canvi de denominació del municipi d'Algar de Palancia, per la forma exclusiva en valencià Algar de Palància.  
Les referències que s'hagueren realitzat a la denominació anterior s'entendran fetes, a partir de la publicació d'aquest decret en el Boletín Oficial del Estado, a la nova denominació.  
  
Contra aquest decret, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació d'aquest decret, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del Consell, en el termini d'un mes a comptar des de l'endemà de la notificació o publicació del present decret, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el recurs potestatiu de reposició.  
c) En cas que la persona interessada siga una administració pública, no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i ha de requerir prèviament l'anul·lació o revocació d'aquest decret, en el termini de dos mesos comptats des de l'endemà de la notificació o publicació d'aquest decret, tenint en compte que això no incideix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.  
  
Tot això sense perjuí que les persones interessades puguen exercir qualsevol altra via que consideren oportuna.  
  
València, 24 de març de 2023  
  
El president de la Generalitat,  
XIMO PUIG I FERRER


Còpia Permalink ELI